מכינה קדם-צבאית יתיר

המכינה הקדם-צבאית בית יתיר היא מכינה קדם-צבאית דתית שהוקמה בשנת ה'תשנ"א (1991) בבית יתיר שבדרום הר חברון, וזו המכינה הוותיקה ביותר במדינה (מכינת עלי הוקמה בשנת ה'תשמ"ח כישיבה). המכינה מונה בכל מחזור כ-80 תלמידים בשנה א', וכ-40 תלמידים בשנה ב' . בראש המכינה עומד הרב איתן שליו. נשיא המכינה הרב משה הגר-לאו.

המכינה שמה דגש על הכשרת התלמידים לשירות צבאי משמעותי תוך שמירה על אורח-חיים דתי, וחינוכם למחויבות אישית, לתרומה משמעותית למדינה ולחברה, במהלך השירות הצבאי ואחריו. תלמידי המכינה משתלבים בעבודות החקלאיות במושב ובשאר האזור (מרעה, יקב ועוד).
המכינה מפעילה בירושלים בית מדרש לבוגריה, במיוחד בזמני הקיץ.

כמעט כל הבוגרים משרתים בצה"ל בתפקידי איכות שונים, וחלקם ממשיכים אחרי שנת המכינה לישיבה גבוהה.

במקום פועל כולל אברכים.
המכינה שוכנת במבנה משטרת לציפר, מבנה שהוקם על ידי המנדט הבריטי.

בסוף שנות התשעים שימש הרב אביחי רונצקי, לימים הרב הצבאי הראשי, כראש המכינה במשך כשנתיים, במקביל לרב משה הגר-לאו.

קישורים חיצוניים
 

 ויקישיבה - מכינה קדם צבאית יתיר
 חנוכת בית המדרש של המכינה ביתיר

הערות שוליים 

יתיר
מכינת יתיר
הר חברון
יתיר
בית יתיר